จับตา GOLD วอลุ่มโป่ง! ภาคเช้ากวาดเรียบ 900 ลบ.
จับตา GOLD วอลุ่มโป่ง! ภาคเช้ากวาดเรียบ 900 ลบ. โดยปิดตลาดเช้านี้อยู่ที่ 9.40 บาท บวก 1.20 บาท หรือ 14.63% สูงสุดที่ 9.85 บาท ต่ำสุดที่ 8.25 บาท มูลค่าซื้อขายเพิ่มขึ้นอย่างมีนัยสำคัญที่ 904.96 ล้านบาท
20 ก.ย. 2560

ผู้สื่อข่าวรายงานว่า ราคาหุ้นบริษัท แผ่นดินทอง พร็อพเพอร์ตี้ ดีเวลลอปเม้นท์ จำกัด (มหาชน) หรือ GOLD ปิดตลาดเช้านี้อยู่ที่ 9.40 บาท บวก 1.20 บาท หรือ 14.63% สูงสุดที่ 9.85 บาท ต่ำสุดที่ 8.25 บาท มูลค่าซื้อขายเพิ่มขึ้นอย่างมีนัยสำคัญที่ 904.96 ล้านบาท ขณะที่ดัชนีตลาดหุ้นไทยโดยรวมลบ 0.21%
ทั้งนี้จากการสำรวจของ “ข่าวหุ้นธุรกิจออนไลน์” ในช่วงระหว่าง 10.00-12.00 น. พบว่า การซื้อขายของ GOLD มีปริมาณหุ้นเข้ามามากอย่างมีนัยสำคัญราว 97.45 ล้านหุ้น หรือมีมูลค่าซื้อขายราว 753.21 ล้านบาท
ทั้งนี้มูลค่าซื้อขายในระหว่างทางช่วงการซื้อขายภาคเช้าทั้งหมดจะมีปริมาณซื้อขายรวมอยู่ที่ระดับ 97.59 ล้านหุ้น และส่งผลให้มูลค่าซื้อขายมากถึง 904.96 ล้านบาท
จึงเป็นที่สังเกตว่า มูลค่าซื้อขายทั้งวันของ GOLD เฉลี่ยอยู่ที่ราว 13.20 ล้านบาทต่อวัน (คำนวณจากมูลค่าซื้อขายย้อนหลัง 15 วัน) แต่ช่วงเช้าของวันนี้ (20 ก.ย.) มูลค่าซื้อขายของ GOLD กลับสูงถึง 97.59 ล้านบาท อย่างไรก็ตาม หากมีข้อมูลเพิ่มเติมจะแจ้งให้ทราบในเวลาต่อไป